Kauravai
Kauravai (skr. कौरवाः = IAST: kauravāḥ) – Mahabharatoje minima giminė, Kuru palikuonys. Plačiąja prasme Kauravai yra visi Kuru palikuonys, įskaitant ir Pandavus, tačiau ypač tolimesniuose Mahabharatos tekstuose yra aiški takoskyra tarp Pandaus sūnų Pandavų ir Dhritaraštros sūnų Kauravų. Siaurąja prasme Kauravai yra aklo karaliaus Dhritaraštros ir jo žmonos Gandharės sūnūs. Jų yra 100, taip pat yra 1 dukra – Duhsala. Žymiausi iš Kauravų yra Durjodhana, Dušasana, Džalagandha, Sama. Kauravai susirėmė su Pandavais Kurukšetros mūšyje ir visi, išskyrus Jujutsų, jame žuvo.